Σύνδεση δημογραφικών χαρακτηριστικών γονέων παιδιών χωρίς αναπηρία με τη στάση τους απέναντι στην ενσωμάτωση παιδιών με αναπηρία στις τάξεις γενικού σχολείου
Creators: name: Κλεστίνης, Λάζαρος Νικολάου
Publisher: name: Aristotle University of Thessaloniki
Year: 2018
Subjects: Γονείς
Παιδιά με αναπηρία
Ενσωμάτωση
Parents
Children with disabilities
Integration

description: Σκοπός της παρούσας μελέτης ήταν να διερευνηθεί η σύνδεση της κοινωνικοοικονομικής κατάστασης και του μορφωτικού επιπέδου γονέων παιδιών χωρίς αναπηρία, με τη στάση τους απέναντι στην ενσωμάτωση παιδιών με αναπηρία ή ειδικές εκπαιδευτικές ανάγκες, στις τάξεις του γενικού σχολείου και πιο συγκεκριμένα σε τάξεις της φυσικής αγωγής. Για τη διεξαγωγή της έρευνας διανεμήθηκαν δύο ερωτηματολόγια, το πρώτο αποτελούνταν από τα δημογραφικά χαρακτηριστικά των γονέων και το δεύτερο που χρησιμοποιήθηκε ως εργαλείο αξιολόγησης ήταν το ερωτηματολόγιο «Attitude Toward Inclusion/Mainstreaming Scale των Leyser και Kirk (2004), το οποίο αποτελείται από 18 ερωτήσεις που αναλύουν τους παράγοντες «οφέλη», «ικανότητα-υποστήριξη», «ικανοποίηση» και «δικαιώματα». Δείγμα έρευνας αποτέλεσαν 203 γονείς παιδιών χωρίς αναπηρία που φοιτούσαν σε γενικές τάξεις δημοτικών σχολείων γενικής εκπαίδευσης. Από το σύνολο των συμμετεχόντων οι 97 ήταν πατέρες με μέσο όρο ηλικίας τα 43,29 έτη (Μ.Ο=43.29, ΤΑ±6.02) και οι 106 ήταν μητέρες με μέσο όρο ηλικίας τα 38.7 έτη (Μ.Ο=38.7, ΤΑ±4.65). Οι γονείς διέμεναν σε διαφορετικές περιοχές του Νομού Φλώρινας και τα παιδιά τους φοιτούσαν σε 5 διαφορετικά γενικά δημοτικά σχολεία, όπου ήταν δυνατή η υλοποίηση της ενσωμάτωσης τόσο μέσα στην αίθουσα διδασκαλίας όσο και στο μάθημα της Φυσικής Αγωγής. Τα αποτελέσματα της έρευνας έδειξαν ότι η στάση των γονέων ως προς την ενσωμάτωση παιδιών με αναπηρία στις τάξεις γενικού σχολείου δεν είχε στατιστικά σημαντική συσχέτιση αναφορικά με την οικονομική τους κατάσταση. Επίσης φάνηκε ότι το μορφωτικό επίπεδο δεν επηρεάζει τις στάσεις των γονέων αναφορικά με την έννοια της ενσωμάτωσης. Όσον αφορά το φύλο, από τα αποτελέσματα φάνηκε ότι οι άντρες είναι πιο θετικοί στην ενσωμάτωση παιδιών με αναπηρία στα γενικά σχολεία σε σχέση με τις γυναίκες, επομένως το φύλο επηρεάζει τις στάσεις. Τέλος, ο τόπος διαμονής δε φάνηκε να έχει συσχέτιση με τους παράγοντες του ερωτηματολογίου. Τα αποτελέσματα αυτά έρχονται σε συμφωνία με ορισμένα αποτελέσματα άλλων σχετικών ερευνών, ισχυροποιώντας τα πλεονεκτήματα της ενσωμάτωσης σε περιβάλλον σχολείου. Κρίνεται όμως απαραίτητη η επιπλέον διερεύνηση και σε άλλες γεωγραφικές περιοχές της Ελλάδας για μεγαλύτερη ισχυροποίηση των πλεονεκτημάτων της σχολικής ενσωμάτωσης, με έμφαση στο μάθημα της φυσικής αγωγής
description: The aim of this study was the research of the connection between the socio-economic situation and the economic level of the parents who have children without disabilities, and their attitude towards the integration of the children who have disabilities in the general school’s classes and more specifically in the Physical Education’s classes. In order for the research to be conducted there were two questionnaires distributed, the first one included the parents demographics and the second one was used as an evaluation tool and it was the questionnaire «Attitude Toward Inclusion / Mainstreaming Scale of Leyser and Kirk» (2004), which includes 18 questions about the factors «benefits», «ability-support», «satisfaction» and «rights». The sample of the research were 203 parents of children without any disabilities who were students of primary school general knowledge classes. 97 of the participants were fathers who were about 43.29 years old and 106 of them were mothers who were about 38.7 years old. The parents lived in different areas of Florina and their children were students of five different general primary schools, where there was integration both in the classroom and in the Physical Education’s classes. According to the results of the research the attitude of the parents towards the integration of children who have disabilities in the classes of the general school didn’t have a statistically great connection depended on their economical situation. Furthermore, it was obvious that the educational level doesn’t have an affect on the attitudes of parents about integration. As regards the gender, the results point that males are more positive towards the integration of children who have disabilities in general schools than females, therefore the gender affects the attitudes. Finally, it seems that the place of living is not connected with the factors of the questionnaire. The results of this study agree with the results of some other studies about the same subject, which make the benefits of the integration in the school environment stronger. However, it is necessary to be further researched in other areas of Greece too, so as for the benefits of the school integration in Physical Education’s lesson to be stronger